Fazliddin G‘oibnazarovning navbatdagi jangi sanasi ma’lum bo‘ldi

Rio Olimpiadasi chempioni, jahon chempionati kumush medali sohibi, bugungi kunda professional boksda faoliyat olib borayotgan Fazliddin G‘oibnazarov (7 ta jang, 7 ta g‘alaba, 4 ta nokaut) 11-may kuni AQShning Arizona shtatida o‘zining 8-jangini o‘tkazadi. Bu haqda bokschi o‘zining Instagram’dagi rasmiy sahifasida e’lon qildi.

Ayni damda uning raqibi ma’lum emas.
Eslatib o‘tamiz, bokschi so‘nggi jangini Toshkent vaqti bilan 19-yanvar tongida dominikanlik bokschi Rikardo Garsiyaga qarshi o‘tkazgandi. Sakkiz raundga mo‘ljallangan jangda Fazliddin raqibini 3-raundda nokautga uchratgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!